กรณีศึกษา ทำไมยังมีแบรนด์ลงโฆษณาใน หนังสือพิมพ์
นับตั้งแต่การเข้ามาของสมาร์ตโฟน ชีวิตของคนส่วนใหญ่ ก็ถูกดึงไปอยู่บนโทรศัพท์มือถือ เมื่อเรื่องเป็นแบบนี้ แน่นอนว่า หนึ่งในธุรกิจที่ได้รับผลกระทบมากที่สุดของการเปลี่ยนแปลงนี้ ก็คือ สื่อดั้งเดิม อย่างหนังสือพิมพ์ และนิตยสารต่างๆ  ทำให้ที่ผ่านมา เราเห็นสื่อสิ่งพิมพ์หลายๆ เจ้า ต้องปิดตัวลง หรือต้องปรับตัว หันมาทำสื่อดิจิทัลเพิ่มกันแทบทั้งหมด  แต่เมื่อวานลงทุนแมนได้เห็นแบรนด์ที่เลือกลงโฆษณาในหนังสือพิมพ์ไทยรัฐแบบหลายหน้า เรื่องนี้ถือเป็นกรณีศึกษาที่น่าสนใจ  เพราะอะไร แบรนด์สินค้าถึงยังเลือกลงโฆษณาในหนังสือพิมพ์อยู่?
19 พ.ย. 2563

กรณีศึกษา ทำไมยังมีแบรนด์ลงโฆษณาใน หนังสือพิมพ์ / โดย ลงทุนแมน
นับตั้งแต่การเข้ามาของสมาร์ตโฟน
ชีวิตของคนส่วนใหญ่ ก็ถูกดึงไปอยู่บนโทรศัพท์มือถือ
เมื่อเรื่องเป็นแบบนี้ แน่นอนว่า หนึ่งในธุรกิจที่ได้รับผลกระทบมากที่สุดของการเปลี่ยนแปลงนี้
ก็คือ สื่อดั้งเดิม อย่างหนังสือพิมพ์ และนิตยสารต่างๆ
ทำให้ที่ผ่านมา เราเห็นสื่อสิ่งพิมพ์หลายๆ เจ้า ต้องปิดตัวลง
หรือต้องปรับตัว หันมาทำสื่อดิจิทัลเพิ่มกันแทบทั้งหมด
แต่เมื่อวานลงทุนแมนได้เห็นแบรนด์ที่เลือกลงโฆษณาในหนังสือพิมพ์ไทยรัฐแบบหลายหน้า
เรื่องนี้ถือเป็นกรณีศึกษาที่น่าสนใจ
เพราะอะไร แบรนด์สินค้าถึงยังเลือกลงโฆษณาในหนังสือพิมพ์อยู่?
╔═══════════╗
อยากรู้ความเป็นไปของเศรษฐกิจโลก ต้องเข้าใจอดีต
เศรษฐกิจโลก 1,000 ปี พิมพ์ครั้งที่ 6
สั่งซื้อตอนนี้มีส่วนลด 10% จากราคาปก
Lazada: 
Shopee: 
╚═══════════╝
ด้วยความที่ผู้บริโภคแต่ละกลุ่มมีพฤติกรรมที่ต่างกัน
ถ้าเราเป็นเจ้าของแบรนด์สินค้าที่จะทำการตลาด
เราควรรู้ก่อนว่า กำลังต้องการสื่อสารกับใครบ้าง
แล้วคนเหล่านั้น ปกติรับรู้ข่าวสารจากที่ไหน
ซึ่งถ้าดูจากประเภทของสินค้า และเนื้อหาของแคมเปญ
ก็น่าจะพอบอกได้ว่า หนึ่งในกลุ่มลูกค้าที่ทางแบรนด์ต้องการเข้าถึง มีกลุ่มผู้ใหญ่หรือผู้สูงอายุอยู่ในนั้นด้วย
ผู้ใหญ่หลายคนอาจไม่ได้ใช้อินเทอร์เน็ตเป็นประจำเหมือนอย่างเรา
หรือยังคุ้นเคยกับการรับข่าวสารผ่านการซื้อหนังสือพิมพ์มาอ่านทุกวัน
การจะสื่อสารกับคนกลุ่มนี้โดยตรง ก็คงต้องเลือกช่องทางที่เค้ารับรู้เองได้ด้วย
เหตุผลอีกข้อ คือ แคมเปญนี้น่าจะมีเป้าหมายเพื่อสร้าง Brand Awareness ให้กับคนทั่วไป
โดยไม่ได้ต้องการเจาะจงว่าต้องเป็นใคร เพศอะไร อายุเท่าไร ซึ่งมักจะทำกันในสื่อออนไลน์
ดังนั้นการลงโฆษณาในหนังสือพิมพ์ยุคนี้ ก็น่าจะเป็นส่วนหนึ่งของการทำแคมเปญแบบ ปูพรม ในทุกช่องทาง เพื่อให้เข้าถึงคนได้ทุกกลุ่มมากที่สุด ไม่ว่าเราจะอยู่ในช่องทางไหนก็มีโอกาสได้เห็น 
จะเป็นคนที่อยู่บนโลกออนไลน์ คนที่ดูทีวี หรือคนที่อ่านหนังสือพิมพ์
ซึ่งการทำการตลาดในลักษณะนี้ คงไม่ได้คาดหวังว่าทันทีที่คนเห็นโฆษณา คนจะไปซื้อทันที
แต่เป็นการสร้างการรับรู้ให้กับผู้บริโภค ให้ชื่อแบรนด์เข้าไปติดอยู่ในหัว
เพราะเมื่อคนรู้สึกคุ้นเคยกับแบรนด์ ก็มีโอกาสที่คนจะเลือกซื้อมากขึ้นได้ในอนาคต
การลงในสื่อหนังสือพิมพ์ ที่แม้จะทำให้เกิดการขายในทันทีแบบออนไลน์ไม่ได้
แต่อาจตอบโจทย์แบรนด์ได้ในเรื่องของการรับรู้
ดังนั้นหนังสือพิมพ์จึงยังกลายเป็นอีกหนึ่งช่องทางที่แบรนด์เลือกใช้
ที่น่าสนใจคือ การลงโฆษณาในหนังสือพิมพ์ทุกวันนี้
ก็คงไม่ต้องใช้งบโฆษณามาก หากเทียบกับการลงเมื่อหลายปีที่แล้ว..
เรื่องนี้ถือเป็น กรณีศึกษาการทำการตลาดที่น่าสนใจ
เราคิดว่าคนไม่ดูทีวีแล้ว แต่ก็ยังมีโฆษณาทางทีวี
เราคิดว่าคนไม่ฟังวิทยุ แต่ก็ยังมีโฆษณาทางวิทยุ
เราคิดว่าคนไม่อ่านหนังสือพิมพ์ แต่ก็ยังมีโฆษณาในหนังสือพิมพ์
ตราบใดที่เรารู้ว่ายังมีคนอยู่ที่ปลายทางของช่องทางนั้น
แม้จะเป็นช่องทางที่เราคิดว่าไม่อยู่ในกระแสแล้ว
แต่มันก็อาจเป็นช่องทางที่ตรงเป้าหมายเรา ในราคาที่คุ้มค่าสุดก็เป็นได้..
----------------------
อยากรู้ความเป็นไปของเศรษฐกิจโลก ต้องเข้าใจอดีต
เศรษฐกิจโลก 1,000 ปี พิมพ์ครั้งที่ 6
หนังสือเล่มนี้จะพูดถึงประวัติเศรษฐกิจโลกตั้งแต่ปี ค.ศ.1100 ไล่ยาวไปจนถึง ค.ศ.2019
สั่งซื้อได้ที่ (ซื้อตอนนี้มีส่วนลด 10% จากราคาปก 350 บาท)
Lazada : 
Shopee : 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube -